Neiirland isch vu 1885 bis 1899 Dail vum Dytsche Schutzbiet (Neuguinea-Kompagnie) un vu 1899 bis 1914 Dail vu dr Koloni Dytsch-Neiginea gsii un in isch däre Zyt Neumecklenburg gnännt wore. Z Neiirland het s e rund 250 km langi Stroß us verchlepfte Koralle an dr Nordoschtkischte, wu d Ortschafte Orte Samo, Namatanai, Kanam, Malom, Logia un Mangai mit dr Provinzhauptstadt Kavieng verbindet. D Stroße isch scho in dr dytsche Kolonialzyt böue wore, ass mer besser zue dr profitable Kopra-Plantasche chuu isch. Noch em dytschen Inselverwalter us däre Zyt, em Franz Boluminski, drait d Stroß syter anne 1975 dr Name Boluminski Highway.